ఉక్కు సంకల్పం|hyderabad breaking news,hyderabad district news
Sat,January 13, 2018 03:32 AM
-పనుల ప్రతిష్టంభనపై ప్రభుత్వం దృష్టి
-ధరలు అందుబాటులోకి తెచ్చేలా చర్యలు
-ఇసుక ధరల మాదిరిగా ఇప్పుడు స్టీల్‌పై నజర్
-సరుకు ధరలపై అధ్యయనం
-నివేదిక కోరిన ముఖ్య కార్యదర్శి
సిటీబ్యూరో, నమస్తే తెలంగాణ : స్టీల్ ధరల పెరుగుదల కారణంగా డబుల్ బెడ్‌రూమ్ ఇళ్ల పథకం పనుల్లో ఏర్పడిన ప్రతిష్టంభనకు తెరదించేందుకు ప్రభుత్వం రంగంలోకి దిగింది. ఇందులో భాగంగా ధరల పెరుగుదలకు కారణాలను లోతుగా అధ్యయనంచేయాలని నిర్ణయించారు. ఈ బాధ్యతను జీహెచ్‌ఎంసీ అధికారులకు అప్పగించింది. ఇప్పటికే సిమెంటును మార్కెట్ ధరకన్నా దాదాపు రూ. 100తక్కువకు సరఫరా చేస్తుండగా, ఇసుకను ఉచితంగా ఇస్తున్నారు. ఇదేబాటలో ఇప్పుడు స్టీలు ధరలపై దృష్టి కేంద్రీకరించారు. స్టీల్ ధర వ్యవహారం తేలితే ఇళ్ల నిర్మాణం స్పీడందుకునే అవకాశముంది. నగరంలోని పేదలకోసం ఈ ఏడాది ఒక లక్ష డబుల్ బెడ్‌రూమ్ ఇళ్ల నిర్మాణాన్ని లక్ష్యంగా పెట్టుకున్న విషయం తెలిసిందే.
జీహెచ్‌ఎంసీ ఆధ్వర్యంలో దాదాపు 113 ప్రాంతాల్లో లక్ష ఇళ్ల నిర్మాణం కోసం దశలవారీగా టెండర్ల ప్రక్రియను పూర్తిచేశారు. ఇందులో నాచారంలోని సింగంచెరువు తండ వద్ద చేపట్టిన 176ఇళ్ల కాలనీ ఇప్పటికే పూర్తయిపోయింది. మరో మూడునాలుగు కాలనీల్లో పనులు తుదిదశకు చేరుకున్నట్లు అధికారులు చెబుతున్నాయి. అయితే 90వేలకుపైగా ఇళ్లు ఇప్పుడిప్పుడే పునాదులు, పిల్లర్ల స్థాయికి చేరుకున్నాయి. ఈ క్రమంలో అకస్మాత్తుగా స్టీల్ ధరలు పెరిగిపోవడంతో కాంట్రాక్టర్లరు చేతులెత్తేశారు. పెరిగినమేరకు అధిక ధర చెల్లిస్తే పనులు చేపడతామని చెబుతున్నారు. కాంట్రాక్టర్లతో చేసుకున్న ఒప్పందం ప్రకారం జీహెచ్‌ఎంసీ స్టీలు ధర ప్రతి టన్నుకు రూ. 34వేలవరకూ చెల్లించనుంది. అయితే ఈ ధర ఇప్పుడు సుమారు రూ. 48వేలకు చేరుకుంది. ఒక్కో ఇంటికి దాదాపు 2.8టన్నుల వరకూ స్టీలు పడుతుందని, పెరిగిన ధరలవల్ల ఒక్కో ఇంటికి అదనంగా దాదాపు 35వేల వరకూ భారం పడుతుందని అధికారులు చెబుతున్నారు.
నగరంలో ఒక్కో డబుల్ బెడ్‌రూమ్ ఇంటికి రూ. 7.75 నుంచి 8.00లక్షల వరకు ధర నిశ్చయించడంతో పెరిగిన స్టీలు ధరలు కాంట్రాక్టర్లు భరించాల్సిన పరిస్థితి ఏర్పడింది. ఈ నేపథ్యంలో శుక్రవారం మున్సిపల్ వ్యవహారాలశాఖ ముఖ్య కార్యదర్శి అరవింద్ కుమార్ ఈ అంశంపై జీహెచ్‌ఎంసీ అధికారులతో సమావేశమయ్యారు. ఈ సందర్భంగా రోగానికి కారణాలను గుర్తించి మందు వేయాలనే చందంగా స్టీల్ ధరల పెరుగుదలపై సమగ్రంగా అధ్యయనం చేసి వారంలోగా నివేదిక ఇవ్వాలని జీహెచ్‌ఎంసీ అధికారులను ఆయన ఆదేశించారు. ముడిసరుకు ధరలు గతంతో, ఇప్పుడు ఏ విధంగా ఉన్నాయి, స్టీల్ ధర పెరగడానికి కారణాలు ఏమిటీ అనే అంశాలను క్షుణ్ణంగా అధ్యయనంచేయాలని ఆయన స్పష్టంచేశారు. నివేదిక ఆధారంగా ప్రభుత్వపరంగా తగిన చర్యలు చేపట్టాలని నిర్ణయించారు. ఇప్పటికే ఇళ్ల నిర్మాణంలో ప్రధాన అంశమైన సిమెంటు ధరలను ప్రభుత్వం రూ. 230గా ఖరారుచేసిన విషయం విదితమే.
మార్కెట్ ధర దాదాపు రూ.330వరకూ ఉన్నప్పటికీ సిమెంటు కంపెనీలు డబుల్ బెడ్‌రూమ్ పథకానికి ఇదే ధరకు సరఫరా చేస్తున్నాయి. అంతేకాదు, ఇసుకను సైతం గోదావరి, కృష్ణ నదులనుంచి ఉచితంగా ఇస్తున్నారు. ఇప్పుడు తాజాగా మరో ప్రధాన అంశమైన స్టీల్‌ను కూడా అందుబాటులోకి తెచ్చేలా చర్యలు చేపట్టారు. దీంతో డబుల్ బెడ్‌రూమ్ ఇళ్ల నిర్మాణం స్పీడుకు ఎటువంటి అవరోధాలూ ఏర్పడే అవకాశం లేదని చెప్పవచ్చు. ప్రభుత్వ ఆదేశాల ప్రకారం ఇప్పటికే కాంట్రాక్టర్లు ప్రీకాస్టింగ్‌తోపాటు అత్యాధునిక టెక్నాలజీలను ఉపయోగించి త్వరితగతిన ఇళ్ల నిర్మాణం పూర్తిచేసేందుకు కృషిచేస్తున్నారు.
ukku sankalpam|hyderabad breaking news,hyderabad district news
Sat,January 13, 2018 03:32 AM
-panula pratishtambhanapai prabhutvam drushti
-dharalu andubaatuloki tecchela charyalu
-isuka dharala maadirigaa ippudu steelepy najar
-saruku dharalapai adhyayanam
-nivedika korina mukhya kaaryadarsi
cityburo, namaste telamgaana : steel dharala perugudala kaaranamgaa dabul bedroom illa pathakam panullo erpadina pratishtambhanaku teradinchenduku prabhutvam rangamloki digindi. indulo bhagamga dharala perugudalaku kaaranaalanu lothugaa adhyayanancheyaalani nirnayinchaaru. ee baadhyatanu j adhikaarulaku appaginchindi. ippatike simentunu market dharakanna daadaapu roo. 100takkuvaku sarafara chestundagaa, isukanu uchitamgaa istunnaru. idebaatalo ippudu steelu dharalapai drushti kendrikarinchaaru. steel dhara vyavahaaram telithe illa nirmaanam speedandukune avakaasamundi. nagaramloni pedalakosam ee edaadi oka laksha dabul bedroom illa nirmaanaanni lakshyamgaa pettukunna vishayam telisinde.
j aadhvaryamlo daadaapu 113 praantaallo laksha illa nirmaanam kosam dasalavaareegaa tenderla prakriyanu puurtichaesaaru. indulo naachaaramlooni singancheruvu tanda vadda chepattina 176illa kaalanee ippatike poortayipoyindi. maro moodunaalugu kaalaneello panulu tudidasaku cherukunnatlu adhikaarulu chebutunnaayi. ayithe 90velakupaigaa illu ippudippude punaadulu, pillarla sthaayiki cherukunnayi. ee kramamlo akasmaattugaa steel dharalu perigipovadamto contractorlaru chetulettesaru. periginameraku adhika dhara chelliste panulu chepadatamani chebutunnaru. contractorlatho chesukunna oppandam prakaaram j steelu dhara prati tannuku roo. 34velavarakuu chellinchanundi. ayithe ee dhara ippudu sumaru roo. 48velaku cherukundi. okko intiki daadaapu 2.8tannula varakuu steelu padutundani, perigina dharalavalla okko intiki adanamgaa daadaapu 35vela varakuu bharam padutundani adhikaarulu chebutunnaru.
nagaramlo okko dabul bedroom intiki roo. 7.75 nunchi 8.00lakshala varaku dhara nischayinchadamto perigina steelu dharalu contractorlu bharinchaalsina paristhiti erpadindi. ee nepathyamlo sukravaaram munsipal vyavahaaraalasaakha mukhya kaaryadarsi aravind kumar ee amsampai j adhikaarulatho samavesamayyaru. ee sandarbhamgaa roganiki kaaranaalanu gurtinchi mandu veyalane chandamgaa steel dharala perugudalapai samagramgaa adhyayanam chesi vaaramlogaa nivedika ivvaalani j adhikaarulanu aayana aadesinchaaru. mudisaruku dharalu gatamto, ippudu e vidhamgaa unnaayi, steel dhara peragadaaniki kaaranaalu amity ane amsaalanu kshunnamgaa adhyayanancheyaalani aayana spashtamchaesaaru. nivedika aadhaaramgaa prabhutvaparamgaa tagina charyalu chepattalani nirnayinchaaru. ippatike illa nirmaanamlo pradhaana amsamaina simentu dharalanu prabhutvam roo. 230gaa khararuchesina vishayam viditame.
market dhara daadaapu roo.330varakuu unnappatikii simentu companylu dabul bedroom pathakaaniki ide dharaku sarafara chestunnayi. antekaadu, isukanu saitam godavari, krishna nadulanunchi uchitamgaa istunnaru. ippudu taajaagaa maro pradhaana amsamaina steelnu kuudaa andubaatuloki tecchela charyalu chepattaru. deentho dabul bedroom illa nirmaanam speeduku etuvanti avarodhaaluu erpade avakaasam ledani cheppavachhu. prabhutva aadesaala prakaaram ippatike contractorlu preekaastingratopaa atyaadhunika technologylanu upayoginchi tvaritagatina illa nirmaanam poortichesenduku krushichestunnaru.